અમે આ પ્રયોગો દરમિયાન દેશી ભક્તિ, વ્યસનમુક્તિ, શિક્ષણ, અંધશ્રદ્ધાને તિલાંજલિ આપવા અનુરોધ કરીએ છીએ. હું દેશી દવાથી લોકોની સેવા કરું છું. અત્યારે દેશમાં ગણ્યાગાંઠ્યા જાદુગરો છે અને જાદુકલા લુપ્ત થવા લાગી છે. જો સરકાર અમને આર્થિક સહાય આપીને પ્રોત્સાહન આપે તો આ જાદુની આ કલા જીવિત રહેશે, નહિતર નજીકના ભાવિમાં જાદુકલા વીસરાઈ જશે. અત્યારે મારો પુત્ર આદિત્ય ચૂડાસમા (જાદુગર મંગલ) તરીકે સ્ટેજ સંભાળે છે અને શ્રોતાઓને મંત્રમુગ્ધ કરે છે.